Az istenek tánca
Fuvolaszómra én az embereknek
Dalt énekeltem, mely szivembe zengett,
És engemet a népek kinevettek.

És akkor fájdalommal újra kezdtem
S a hangomat az ég felé emeltem
S az isteneknek sirtam el keservem.

S az istenek gyönyörrel hallgatóztak
Biborló kárpitján a csillagoknak
És énekemre boldog táncba fogtak.

Most újra éneklek az embereknek
És az öröm dalától részegednek,
Megértenek már s ők is énekelnek.
Versek